তথ্যবিবরণী                                                                                       নম্বর : ২১৪৩

**নৌকার বিজয় শেখ হাসিনা ও বাংলাদেশের বিজয়**

 **---এনামুল হক শামীম**

শরীয়তপুর, ১০ পৌষ (২৫ ডিসেম্বর) :

বাংলাদেশ আওয়ামী লীগের মনোনীত নৌকার প্রার্থী ও পানি সম্পদ উপমন্ত্রী একেএম এনামুল হক শামীম বলেছেন, নৌকার প্রার্থীরা আওয়ামী লীগ ও জননেত্রী শেখ হাসিনার প্রতিনিধি। নৌকা বিজয়ী হলে প্রধানমন্ত্রী শেখ হাসিনা বিজয়ী হবেন। আর শেখ হাসিনা বিজয়ী হলে বাংলাদেশ বিজয়ী হয়। অতীতের যেকোনো সময়ের চেয়ে আওয়ামী লীগ আজ ঐক্যবদ্ধ ও জনপ্রিয়। সুতরাং ঐক্যবদ্ধ আওয়ামী লীগকে ষড়যন্ত্র করে পরাজিত করা সম্ভব না। এদেশের উন্নয়ন, অগ্রগতি ও সমৃদ্ধির স্বাথেই আগামী ৭ জানুয়ারির নির্বাচনে নৌকাকে বিপুল ভোটে বিজয়ী করবে জনগণ।

আজ শরীয়তপুর-২ নির্বাচনি এলাকার সখিপুর থানার চরসেনসাস ও আরশিনগর ইউনিয়নে গণসংযোগ, প্রচারণা ও গণসংযোগকালে উপমন্ত্রী এসব কথা বলেন।

এনামুল হক শামীম বলেন, বাংলার দুঃখী মানুষের মুখে হাসি ফোটানোর জন্য দিন-রাত নিরলস কাজ করে যাচ্ছে বঙ্গবন্ধুকন্যা জননেত্রী শেখ হাসিনা। আজ দেশ উন্নয়নের রোল মডেল। এ উন্নয়ন অগ্রগতির ধারা অব্যাহত রাখতে হলে নৌকার বিজয়ের বিকল্প নেই। বাংলাদেশ একমাত্র বঙ্গবন্ধুকন্যা শেখ হাসিনার হাতেই নিরাপদ। তিনি বলেন, জননেত্রী শেখ হাসিনা ২০১৮ সালে আমাকে নৌকা প্রার্থী করার পর আপনারা আমাকে বিপুল ভোটে বিজয়ী করেছেন। এরপর আমাকে পানি সম্পদ উপমন্ত্রী করেন প্রধানমন্ত্রী শেখ হাসিনা। তাইতো এই পাঁচ বছরে নড়িয়ায় এখন আর নদী ভাঙন নেই, সেখানে পর্যটন এলাকা গড়ে উঠেছে। নড়িয়া সখিপুরে ব্যাপক উন্নয়ন হয়েছে। শিক্ষা, স্বাস্থ্য, যোগাযোগ, বিদ্যুৎ ও অবকাঠামোগত ব্যাপক উন্নয়ন হয়েছে। কৃষি বিশ্ববিদ্যালয় হচ্ছে, নড়িয়ায় উপজেলা স্বাস্থ্য কমপ্লেক্স, সরকারি পলিটেকনিক ইনস্টিটিউট ও স্টেডিয়াম হচ্ছে। নড়িয়া-সখিপুরে কোনো মারামারি হানাহানি নেই, শান্তির জনপদে পরিণত হয়েছে। সুশাসন প্রতিষ্ঠিত হয়েছে। তাই আবারও আওয়ামী লীগকে ক্ষমতায় আনতে হবে। কারণ, এর সবই সম্ভব হয়েছে জননেত্রী শেখ হাসিনার কারণে।

জেলা আওয়ামী লীগের সভাপতি ছাবেদুর রহমান খোকা সিকদার, সাধারণ সম্পাদক অনল কুমার দে, ভেদরগঞ্জ উপজেলা চেয়ারম্যান ও সখিপুর থানা আওয়ামী লীগের সভাপতি হুমায়ুন কবির মোল্যা, সাধারণ সম্পাদক আতিকুর রহমান মানিক সরকার, সহ-সভাপতি জিতু মিয়া বেপারী এ সময় উপস্থিত ছিলেন।

#

গিয়াস/শফি/রফিকুল/আব্বাস/২০২৩/২১১৩ ঘণ্টা

তথ্যবিবরণী নম্বর : ২১৪২

**সময় টিভির চেয়ারম্যান শিল্পপতি ফজলুর রহমানের মৃত্যুতে তথ্য ও সম্প্রচার মন্ত্রীর শোক**

চট্টগ্রাম, ১০ পৌষ (২৫ ডিসেম্বর) :

 সময় টিভি ও সিটি গ্রুপের চেয়ারম্যান ফজলুর রহমানের মৃত্যুতে গভীর শোক ও দুঃখ প্রকাশ করেছেন তথ্য ও সম্প্রচার মন্ত্রী এবং বাংলাদেশ আওয়ামী লীগের যুগ্ম সাধারণ সম্পাদক ড. হাছান মাহ্‌মুদ ।

 ড. হাছান মাহ্‌মুদ আজ এক শোকবার্তায় বলেন, দেশের গণমাধ্যম ও শিল্প খাতে ফজলুর রহমানের অবদান অসামান্য। সময় টিভিকে তিনি যেমন স্বাধীনভাবে পরিচালিত হতে দিয়েছেন, তেমনি তাঁর গড়ে তোলা ৪০টির বেশি প্রতিষ্ঠানে প্রায় ২৫ হাজার মানুষের উৎপাদিত ময়দা ও তেলসহ নানা পণ্য ভারত, নেপাল, মালয়েশিয়া, কম্বোডিয়া, চীন, জাপান ও যুক্তরাষ্ট্রে রপ্তানি হয়।

 রাজধানীর একটি হাসপাতালে এই বিশিষ্ট শিল্প উদ্যোক্তার ইন্তেকালের সংবাদে শোকাহত মন্ত্রী প্রয়াতের বিদেহী আত্মার শান্তি কামনা করেন ও তাঁর শোকসন্তপ্ত পরিবারের সদস্যদের প্রতি গভীর সমবেদনা জানান।

#

আকরাম/পাশা/শফি/রফিকুল/জয়নুল/২০২৩/১৯৩০ঘণ্টা

তথ্যবিবরণী নম্বর : ২১৪১

**তথ্য ও সম্প্রচার মন্ত্রীর বড়দিনের শুভেচ্ছা**

চট্টগ্রাম, ১০ পৌষ (২৫ ডিসেম্বর) :

 ২৫ ডিসেম্বর বড়দিন উপলক্ষ্যে খ্রিষ্টান ধর্মাবলম্বীদের শুভেচ্ছা জানিয়ে তথ্য ও সম্প্রচার মন্ত্রী ড. হাছান
মাহ্‌মুদ বলেন, ‘আমাদের এই দেশ হিন্দু, মুসলিম, বৌদ্ধ, খ্রিষ্টান সকলের মিলিত রক্তস্রোতের বিনিময়ে স্বাধীন হয়েছে। সবাই কাঁধে কাঁধ মিলিয়ে, হাতে হাত ধরে আমাদের এই দেশ-মাতৃকাকে স্বাধীন করেছে। একটি অসাম্প্রদায়িক রাষ্ট্র ব্যবস্থার জন্যই সাম্প্রদায়িক রাষ্ট্র ব্যবস্থা পাকিস্তান থেকে বেরিয়ে এসে বাংলাদেশ রচনার ডাক দিয়েছেন জাতির পিতা বঙ্গবন্ধু শেখ মুজিবুর রহমান। তার নেতৃত্বেই হাজার বছরের ঘুমন্ত বাঙালিকে জাগ্রত করে বাংলাদেশ রাষ্ট্র রচিত হয়েছে। এই রাষ্ট্রে সবার সমান অধিকার। কিন্তু মাঝেমধ্যে সাম্প্রদায়িক অপশক্তি ফণা তোলার অপচেষ্টা করে। আমাদের সরকার সবসময় এই অপশক্তিকে দমন করেছে।’

 মন্ত্রী আজ বিটিভি চট্টগ্রাম কেন্দ্র প্রাঙ্গণে একটি গাছের চারা রোপণ করেন এবং কেন্দ্রের নির্মাণাধীন ভবন পরিদর্শন করেন। প্রতিষ্ঠাবার্ষিকীতে তিনি বিটিভির সমস্ত কলাকুশলী, শুভকাক্সক্ষী এবং দর্শকদের অভিনন্দন জানান।

#

আকরাম/পাশা/শফি/রফিকুল/জয়নুল/২০২৩/১৯১০ঘণ্টা

তথ্যবিবরণী নম্বর : ২১৪০

**সিপিডি কোনো গবেষণা করেনি, তাদের রিপোর্ট নির্জলা মিথ্যাচার**

 **--- তথ্য ও সম্প্রচার মন্ত্রী**

চট্টগ্রাম, ১০ পৌষ (২৫ ডিসেম্বর) :

 তথ্য ও সম্প্রচার মন্ত্রী এবং বাংলাদেশ আওয়ামী লীগের যুগ্ম সাধারণ সম্পাদক ড. হাছান মাহ্‌মুদ সিপিডি’র সাম্প্রতিক সংবাদ সম্মেলনে প্রকাশিত রিপোর্ট সম্পর্কে বলেছেন, ‘সিপিডি কোনো গবেষণা করেনি। কিছু পত্রিকার কাটিং জোগাড় করে একটা রিপোর্ট তৈরি করে সেই আলোকে একটা সংবাদ সম্মেলন করা হয়েছে। তাদের বক্তব্য নির্জলা মিথ্যাচার ছাড়া অন্য কিছু নয়।’

 আজ মন্ত্রীর নিজ জেলা চট্টগ্রামে বাংলাদেশ টেলিভিশনের ৫৯তম প্রতিষ্ঠাবার্ষিকী উপলক্ষ্যে বিটিভি চট্টগ্রাম কেন্দ্রে স্থাপিত জাতির পিতার প্রতিকৃতিতে পুষ্পস্তবক অর্পণ শেষে সেন্টার ফর পলিসি ডায়ালগ-সিপিডি'র দেওয়া তথ্য সম্পর্কে সাংবাদিকদের প্রশ্নের জবাবে এ কথা বলেন।

 হাছান মাহ্‌মুদ বলেন, 'সিপিডি’র সংবাদ সম্মেলনে যদিওবা গবেষণার কথা বলা হয়েছে, বাস্তবে গবেষণা করতে অনেক সময় লাগে, অনেক তথ্য-উপাত্ত থাকে। কিন্তু সিপিডি এই রিপোর্ট তৈরি ও প্রকাশ করার ক্ষেত্রে অনেক লুকোচুরি করেছে এবং অনেক ভুল ও অসত্য তথ্য তারা পরিবেশন করেছে।’

 একে একে উদাহরণ দিয়ে মন্ত্রী উল্লেখ করেন, ‘যেমন সিপিডি বলেছে, আমাদের উন্নয়ন বাজেটের ৭৫ শতাংশ হচ্ছে বিদেশনির্ভর। অথচ আসলে আমাদের চলতি বাজেটের ৩৫ শতাংশ হচ্ছে সাহায্যনির্ভর কিংবা বিদেশনির্ভর। এক সময় এটি ২০ শতাংশের নিচে নেমে গিয়েছিল। সাম্প্রতিক সময়ে কিছু প্রকল্পের জন্য বৈদেশিক ঋণ নেওয়ার কারণে এটি ৩৫ শতাংশে উন্নীত হয়েছে। অথচ সিপিডি বলেছে এটি ৭৫ শতাংশ।’

 সিপিডি'র তথ্যের অসংগতি তুলে ধরে ড. হাছান বলেন, 'সিপিডি বলেছে বেসিক ব্যাংক থেকে চার হাজার কোটি টাকা লোন দেওয়া হয়েছে। কিন্তু চার হাজার কোটি টাকার মধ্যে দুই হাজার কোটি টাকা ইতোমধ্যে আদায় করা হয়েছে এবং বাকি দুই হাজার কোটি টাকার জন্য মামলা করা হয়েছে, মামলা চলমান, আদায় প্রক্রিয়ার মধ্যে আছে।

 সিপিডি আরো বলেছে যে, নাবিল গ্রুপ ২ হাজার ৭শ’ কোটি টাকা ঋণ নিয়েছে। কিন্তু সেই ঋণ যে সব আদায় হয়েছে, সে তথ্য সিপিডির রিপোর্টে জানানো হয়নি। ইচ্ছাকৃতভাবে এগুলোকে লুকানো হয়েছে। সিপিডি চট্টগ্রামভিত্তিক একটি গ্রুপের কথা বলেছে। আমি বাংলাদেশ ব্যাংকের সাথে চেক করেছি। সেই গ্রুপের কোনো লোনই ক্লাসিফায়েড নয়। অর্থাৎ সিপিডি অসত্য তথ্য দিয়েছে।'

 সম্প্রচারমন্ত্রী বলেন, ‘একইসাথে সিপিডি বলেছে, ক্লাসিফায়েড লোনের আকার বেড়েছে। কিন্তু তারা শুধু আকারের কথা বলেছে, পারসেন্টেজের কথা বলেনি। কারণ, ক্লাসিফায়েড লোনের হার কমেছে। ২০০৯ সালে আমাদের জিডিপি ছিল ৮০ বিলিয়ন ডলার। এখন জিডিপি হচ্ছে প্রায় ৫০০ বিলিয়ন বা হাফ এ ট্রিলিয়ন ডলার। জিডিপি ৬ গুণ বৃদ্ধি পেলে তো ক্লাসিফায়েড বা ব্যাড লোনের আকারও বৃদ্ধি পাবে এটাই স্বাভাবিক। কিন্তু পারসেন্টেজ কতো, সেটাই হচ্ছে মূল বিষয়। ২০০৯ সালে ক্লাসিফায়েড লোন ছিল ১০ দশমিক ৫ শতাংশ, আর এখন ৯ দশমিক ৯৩ শতাংশ। অর্থাৎ তখনকার তুলনায় কমেছে।’

 সিপিডির কেউ কেউ তো ২০০৭-২০০৮ সালে দেশ পরিচালনার সাথে যুক্ত ছিলেন এবং তখন ব্যাড লোন ১০ শতাংশের উপরে ছিল উল্লেখ করে হাছান মাহ্মুদ বলেন, এইভাবে অসত্য এ সমস্ত তথ্য দিয়ে সংবাদ সম্মেলন করা আসলে উদ্দেশ্যপ্রণোদিত।

 বিএনপির তিনদিনের কর্মসূচি ঘোষণায় প্রতিক্রিয়া জানতে চাইলে তিনি বলেন, ‘বিএনপি যে তিনদিন কর্মসূচি দিয়েছে, জনগণও জানে না, কেউ খেয়ালও করে নাই। হয়তো বা সাংবাদিকরা খবরা-খবর রাখেন বলেই খেয়াল করেছেন। তারা কোন দিন হরতাল দেয়, কোন দিন অবরোধ দেয়, কেউ কিন্তু খেয়াল করে না। বাংলাদেশের মানুষও খেয়াল করেনি, কাকপক্ষীও খেয়াল করেছে কি না আমি জানি না। সুতারং এগুলো গতানুগতিক কর্মসূচি এবং হাস্যকর।’

#

আকরাম/পাশা/শফি/রফিকুল/জয়নুল/২০২৩/১৯০০ঘণ্টা

তথ্যবিবরণী                                                                                       নম্বর : ২১৩৯

**সমাজ, প্রকৃতি ও সংস্কৃতির সমন্বয় ঘটিয়েই পরিবেশবান্ধব বাংলাদেশ গড়তে হবে**

 **---বিদ্যুৎ প্রতিমন্ত্রী**

ঢাকা, ১০ পৌষ (২৫ ডিসেম্বর) :

বিদ্যুৎ, জ্বালানি ও খনিজ সম্পদ প্রতিমন্ত্রী নসরুল হামিদ বলেছেন, সমাজ, প্রকৃতি ও সংস্কৃতির সমন্বয় ঘটিয়েই পরিবেশবান্ধব বাংলাদেশ গড়তে হবে। অন্ধ অনুকরণের মাধ্যমে সৃজনশীল কিছু তৈরি করা সম্ভব নয়। দেশ ও দশের জন্য কিছু করতে হলে আত্ম-উপলব্ধি থাকতে হবে, নিজের ভিতরে তাড়না থাকতে হবে।

প্রতিমন্ত্রী আজ ঢাকায় স্থাপত্যচার্য মাজহারুল ইসলাম এর শততম জন্মবার্ষিকী উদ্‌যাপন উপলক্ষ্যে বাংলাদেশ স্থপতি ইনস্টিটিউট (বাস্থই) আয়োজিত “মেমোরিয়াল লেকচার” শীর্ষক আলোচনা অনুষ্ঠানে এসব কথা বলেন ।

নসরুল হামিদ বলেন, স্থাপত্যচার্য মাজহারুল ইসলাম এর কাজে একদিকে যেমন সৌন্দর্য ও নান্দনিকতা প্রকাশ পেয়েছে ঠিক তেমনি অন্যদিকে স্থানীয় প্রকৃতি ও পরিবেশকে অভিযোজন করে প্রকৃতির আলো বাতাসের সর্বোত্তম ব্যবহার করা হয়েছে। ষাটের দশকে স্থাপত্যচার্য মাজহারুল ইসলাম পরিবেশের কথা বলেছেন। আজ এতদিন পর সারা বিশ্ব পরিবেশ নিয়ে সচেতন হয়েছে। নতুন প্রজন্মের স্থপতিরা মাজহারুল ইসলামের নির্মাণশৈলী উপলব্ধি করে স্বকীয় কাজ করলে নিজেরাই কালোত্তীর্ণ শিল্পকর্ম সৃজনে সক্ষম হবে।

অনুষ্ঠানে অন্যান্যের মাঝে মাজহারুল ইসলাম ফাউন্ডেশনের সভাপতি স্থপতি অধ্যাপক সামসুল ওয়ারেস, বাংলাদেশ স্থপতি ইনস্টিটিউটের সভাপতি স্থপতি প্রফেসর ড. খন্দকার সাব্বির আহমেদ ও স্থাপত্যচার্য মাজহারুল ইসলামের শততম জন্মবার্ষিকী উদ্‌যাপন কমিটির আহ্বায়ক স্থপতি কাশেফ মাহবুব চৌধুরী বক্তব্য রাখেন।

#

আসলাম/পাশা/শফি/রফিকুল/আব্বাস/২০২৩/১৮৩৩ ঘণ্টা

তথ্যবিবরণী                                                                                       নম্বর : ২১৩৮

**কোভিড-১৯** **সংক্রান্ত** **সর্বশেষ** **প্রতিবেদন**

ঢাকা, ১০ পৌষ (২৫ ডিসেম্বর) :

স্বাস্থ্য অধিদপ্তরের তথ্যানুযায়ী রবিবার সকাল ৮টা থেকে আজ সোমবার সকাল ৮টা পর্যন্ত ২৪ ঘণ্টায় দেশে ১১ জনের শরীরে করোনা সংক্রমণ পাওয়া গেছে। নমুনা পরীক্ষার বিপরীতে রোগী শনাক্তের হার
 ২ দশমিক ৫১ শতাংশ। এ সময় ৪৩৯ জনের নমুনা পরীক্ষা করা হয়েছে।

গত ২৪ ঘণ্টায় কোভিড-১৯ আক্রান্ত হয়ে কেউ মারা যায়নি। এ পর্যন্ত ২৯ হাজার ৪৭৭ জন করোনায় মৃত্যুবরণ করেছেন। করোনা ভাইরাস আক্রান্তদের মধ্যে এখন পর্যন্ত সুস্থ হয়েছেন ২০ লাখ ১৩ হাজার ৯০১ জন।

#

সুলতানা/পাশা/শফি/রফিকুল/আব্বাস/২০২৩/১৬৫২ ঘণ্টা

Handout Number: 2137

**Message of Foreign Minister on the eve of Christmas**

Dhaka, 25 December:

Foreign Minister Dr. A K Abdul Momen has given the following message on the eve of Christmas:

“As we embrace the festive season, characterized by joy and goodwill, it is my privilege to convey our sincere wishes for a Merry Christmas to the Christian community worldwide. This celebration serves as a reminder of the universal values of love, compassion, and unity that bind us together.

Christmas is a time for celebration, reflection, and unity. It brings together people of diverse backgrounds in the spirit of love and understanding. In extending our heartfelt wishes to the Christian community around the world, we are reminded of the significance of peace and compassion during this festive season.

In recognizing the significance of this occasion, we cannot overlook the poignant reality faced by our Christian brothers and sisters in Palestine. The West Bank, Jerusalem, and Gaza are home to an estimated 50,000 Christian Palestinians, as noted in the U.S. State Department's international religious freedom report for 2022.

This Christmas, we stand in solidarity with the Palestinian Christians, acknowledging the unique challenges they navigate. Our thoughts are with them during this season, and we extend our deepest sympathies.

As we commemorate the birth of Jesus Christ, let us draw inspiration from his teachings of love and compassion. May the spirit of Christmas guide us towards a world where understanding and unity prevail. In the face of adversity, may the light of hope illuminate our path and encourage positive change. May the spirit of Christmas inspire us to reach out to those in need, extend a helping hand, and sow the seeds of hope.

Wishing you and your loved ones a Christmas filled with joy, peace, and goodwill.”

#

Masum/Zaman/Siddik/Koli/Shamim/2023/1054hours